**Zala KUB** tai **Zala KUB** tai **KUB-BLA** (ven. Куб-БЛА) on venäläisen, Kalašnikov-konserniin kuuluvan Zala Aeron suunnittelema miehittämätön, sähkömoottorin avulla etenevä, verraten pienikokoinen deltasiipinen lennokki, joka voidaan varustaa operaattorille kuvaa välittävällä kamera- ja videolaitteistolla sekä kohteeseen osuessaan tuhoa tuottavalla räjähdelatauksella (engl. *loitering munition*).

Lennokkimalli pohjautuu Venäjän asevoimien kokemuksiin Syyriasta vuosina 2015-2018. Zala Kub esiteltiin helmikuussa 2019 Abu Dhabissa pidetyssä IDEX-puolustustarvikenäyttelyssä. Lennokki läpäisi Venäjän valtiolliset testit marraskuussa 2021 ja sarjatuotantoa Venäjän asevoimille suunniteltiin vuodeksi 2022.

Lennokista on tammikuussa 2022 kaupallisen myyntiluvan saanut vientimalli Zala Kub-E. Toukokuussa 2022 uutisoitiin Eritreaan toimitettavasta kahdeksasta Zala Kub -lennokkia. Suunnitteilla on Zala Kub lennokkiparven laukaisuun soveltuvan, merikonttiin sijoitettavan laukaisutelineen rakentaminen.

Lennokki sotilaallisessa käytössä
---------------------------------

Maaliskuun 23. päivänä 2022 Kiovassa alasammuttu Zala Kub -lennokki.
Libyan sisällissodassa on vuonna 2020 mahdollisesti käytetty tekoälyllä varustettua turkkilaista Kargu-2 -räjähdelennokkia.

Venäjä on testannut Zala Kub -räjähdelennokkia sotatoimissaan Syyriassa mahdollisesti esimerkiksi vuonna 2019. Venäjä on käyttänyt Zala Kub -räjähdelennokkia hyökkäyssodassaan Ukrainassa viimeistään maaliskuussa 2022 Kiovaan tekemistään lennokki-iskuista lähtien.

Tekniset tiedot ja kuvaus
-------------------------

Lennokin hyötykuormaa (3 kg) voidaan vaihtaa kohteen mukaan ja lennokkia voidaan käyttää kamera- ja videolaitteiston välityksellä tiedusteluun, seurantaan, tunnistamiseen tai tuhoamiseen. Valmistaja väittää, että Zala Kub käyttää kohteen visuaaliseen tunnistamiseen ja luokittelemiseen reaaliaikaisesti toimivaa tekoälyä (AIVI, artificial intelligence visual identification). Tämän AIVI-tekniikan väitetään lisäävän yksittäisen lennon aikana läpikäytävää pinta-alaa 60-kertaisesti ja se parantaa lennokin tappavuutta ja autonomisuutta. Tämä tekoälyyn pohjautuva autonomisuus, jossa lennokki itsenäisesti tekee päätöksen kohteen tuhoamisesta ja samalla mahdollisesti tappaa ihmisiä, on herättänyt kysymyksiä siitä, onko kyseessä laukaisun jälkeen itsenäisesti, ilman käyttäjää toimiva lentävä sota- eli tappajarobotti. On epäselvää, ovatko Venäjän asevoimat käyttäneet räjähdelennokin tekoälyä täysin itsenäisesti ilman lennättäjän tekemiä päätöksiä.

Video lennokin käytöstä erityisesti tykistöasemien tiedusteluun toukokuussa 2022. Videossa yksi Zala Kubilta vaikuttava pieni räjähdelennokki syöksyy noin 10 metrin etäisyydelle M777-hapuitsista, muttei kuitenkaan osu siihen eikä muuhunkaan kalustoon.
Zala Kubin standardiversio on katapultilla lentoon laukaistava räjähdelennokki. Lennokin takaosassa on sähkömoottorilla toimiva, lennokkia eteenpäin työntävä kaksilapainen propelli. Laukaisun jälkeen lennokki etenee ilmassa ja paikallistaa sille annetun kohteen. Lennokki tyypillisesti syöksyy pystysuuntaista lentorataa pitkin kohteeseensa. Se voi iskeä panssarivaunuun ja laukaista tornin läpäisevän räjähteen. Zala Kubeja voidaan käyttää myös parvissa esimerkiksi laivastokohteeseen iskettäessä.

Osumatarkkuudeltaan lennokki ei ole erityisen tarkka. Esimerkiksi oheisella Venäjän puolustusministeriön toukokuussa 2022 julkaisemalla videolla esitellään lennokin kykyä tiedustella tykistön asemia. Lisäksi videolla yksi Zala Kubilta vaikuttava pieni räjähdelennokki syöksyy noin 10 metrin etäisyydelle M777-hapuitsista, muttei kuitenkaan osu siihen eikä muuhunkaan kalustoon. Sirpalevaikutukset ovat vähäisiä, eivätkä käy videosta ilmi. (Vastaavasti tapahtuu Aiheesta muualla -kohdan esittelyvideolla). Räjähdelennokin osuma on molemmissa tapauksissa "sinnepäin". Venäjä onkin käyttänyt itse valmistamiaan ja iranilaisvalmisteisia räjähdelennokkeja erityisesti verraten laaja-alaisiin kohteisiin, tai pyrkinyt ampumaan niitä usean lennokin ryppäinä, että edes joku osuisi kohteeseensa. Lisäksi ukrainalaisten osaaminen räjähdedrooneien torjuntasta on kehittynyt nopeasti. Lokakuun 21. päivänä 2022 uutisoitiin, että ukrainalaiset olivat saavuttaneet jo noin 85 prosentin torjuntatason hieman suurempia, mutta nopeammin lentäviä iranilaisia räjähdedrooneja alasammuttaessa.

*Lähde:* 

**Yleiset ominaisuudet**

* **Pituus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**0,95 m
* **Kärkiväli:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**1,21 m
* **Korkeus:** 0**Virhe lausekkeessa: tunnistamaton välimerkki ",".**.0**Virhe lausekkeessa: tunnistamaton välimerkki ",".**0,165 m
* **Suurin lentoonlähtöpaino:** 0**Virhe lausekkeessa: tunnistamaton sana "kg"**.0**Virhe lausekkeessa: tunnistamaton sana "kg"**6 kg, hyötykuormaa max. 3 kg

**Suoritusarvot**

* **Matkalentonopeus:** &&&&&&&&&&&&0-51.0100000080−130 km/h
* **Toimintasäde:** &&&&&&&&&&&&&040.&&&&0040 km
* **Lentoaika:** 30 min
* **Lakikorkeus:** &&&&&&&&&&&&0300.&&&&00300 m

Katso myös
----------

* Zala Lancet
* HESA Shahed-136
* Switchblade
* Orlan-10
* Baykar Bayraktar TB2

Lähteet
-------

1. 1 2 3 4  ZALA KYB-UAV *militaryfactory.com*.  23.3.2022. Viitattu 24.10.2022. (englanniksi)
2. 1 2 3 4 5 6 7 8 9  Zala KYB Strike Drone, Russia *army-technology.com*.  25.3.2022. Viitattu 23.10.2022. (englanniksi)
3. 1 2 3 4  Will Knight: Russia's Killer Drone in Ukraine Raises Fears About AI in Warfare *Wired, wired.com*.  23.3.2022. Viitattu 24.10.2022. (englanniksi)
4. 1 2  Nikolai Novichkov: Army 2021: ZALA Aero develops naval version of KUB-UAV *janes.com*.  31.8.2021. Viitattu 24.10.2022. (englanniksi)
5. ↑  Kyle Mizokami: Kalashnikov Is Getting into the Business of Self-Destructing Drones *popularmechanics.com*.  20.2.2019. Viitattu 24.10.2022. (englanniksi)
6. 1 2 3  Russian Zala Aero Kub-E loitering munition to be exported *armyrecognition.com*.  17.2.2022. Viitattu 23.10.2022. (venäjäksi)
7. ↑  Eritrea receives 8 Russian Zala KYB drones – in return for Russian military base *eritreahub.org*.  7.5.2022. Viitattu 24.10.2022. (englanniksi)
8. 1 2  Russia may have used a killer robot in Ukraine. Now what? *thebulletin.org*.  15.3.2022. Viitattu 24.10.2022. (englanniksi)
9. ↑  Rob Lee tweets *twitter.com*.  12.3.2022. Viitattu 24.10.2022. (englanniksi)
10. ↑  Kamikaze drones successfully used in Russia’s special operation in Ukraine — defense firm  8.6.2022. TASS, tass.com. Viitattu 24.10.2022. (englanniksi)
11. ↑  Russia engages Kub and Lancet kamikaze drones in Ukraine *armyrecognition.com*.  9.6.2022. Viitattu 24.10.2022. (venäjäksi)
12. ↑  Ukraine’s Armed Forces destroy 19 enemy kamikaze drones, 5 attack helicopters on Oct 12 *Ukrinform, ukrinform.net*.  13.10.2022. Viitattu 24.10.2022. (englanniksi)
13. ↑  Martin Manaranche: Russian Company Develops New Naval Kamikaze Drone *navalnews.com*.  24.8.2021. Viitattu 24.10.2022. (englanniksi)
14. ↑  Kub-UAV guided munition *globalsecurity.org*.  2022. Viitattu 24.10.2022. (englanniksi)
15. ↑  Ukrainian Armed Forces Improving in Downing of Iranian-Made Drones – Now Defenders Destroy 85% of the UAVs *Defense Express*.  21.10.2022. Viitattu 24.10.2022. (englanniksi)

Aiheesta muualla
----------------

* Kuvia tai muita tiedostoja aiheesta **Zala Kub** Wikimedia Commonsissa

* Valmistajakonserni Kalašnikovin esittelyvideo Zala-Kub räjähdelennokista. (Hieman kummallisella videolla räjähdelennokki ei edes osu pellolla olevaan rakennelmaan (torniin), vaan osuu "sinnepäin", räjähtää sen takana. Dramaattinen teatterimusiikki ei muuta tätä tilannetta.) (youtube.com)